Ministru kabineta noteikumu projekta „Grozījumi Ministru kabineta 2011.gada 12.aprīļa noteikumos Nr.292 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas otro apakškārtu”” sākotnējās ietekmes novērtējuma ziņojums (anotācija)

I Tiesību akta projekta izstrādes nepieciešamība	
1.	Pamatojums	Ministru kabineta noteikumu projekts „Grozījumi Ministru kabineta 2011.gada 12.aprīļa noteikumos Nr.292 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas otro apakškārtu”” (turpmāk – MK noteikumu projekts) izstrādāts saskaņā ar 2013.gada 31.janvāra likuma „Euro ieviešanas kārtības likums” (turpmāk - Euro ieviešana kārtības likums) 6.pantu, 30.panta pirmo daļu un 32.panta otrās daļas 2.apakšpunktu, MK 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 4.punktu un MK 2013.gada 29.maija rīkojuma Nr. 212 „Par tiesību aktu grozījumu virzību saistībā ar euro ieviešanu Latvijā” 1.5. apakšpunktu.	
2. 	Pašreizējā situācija un problēmas	Šobrīd Ministru kabineta 2011.gada 12.aprīļa noteikumi Nr.292 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas otro apakškārtu” (turpmāk – MK noteikumi Nr.292) ietver normas, kur naudas summas tiek noteiktas latos, kā arī tās satur atsauces uz latiem. Līdz ar to nepieciešams, ņemot vērā Eiropas Savienības Padomes  noteikto valūtas maiņas kursu (1 euro ir 0,702804 lati), izteikt euro tās summas, kas spēkā esošajos noteikumos ir noteiktas latos, kā arī veikt ar euro ieviešanu saistītos tehniskos precizējumus.
MK noteikumu Nr.292 55.punktā (darba vietas aprīkojuma īres un nomas izmaksas), 54.1, 54.2., 56.3, 56.6. un 56.7.apakšpunktā paredz aizstāt latus ar euro atbilstoši Euro ieviešana kārtības likuma 6.pantā paredzētajiem noapaļošanas principiem.
Savukārt Euro ieviešanas likuma 32.panta otrās daļas 2.apakšpunktā paredzētie noapaļošanas principi piemēroti MK noteikumu Nr.292:
- 8. un 18.punktā, kur veikta korekcija piešķīruma kopsummas atbilstībai ar darbības programmas „Cilvēkresursi un nodarbinātība” papildinājumā noteikto 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” piešķīruma kopsummu euro.
- 55.punktā (mazvērtīga un biroja inventāra priekšmetu vērtība) un 59.6.apakšpunktā piemērota skaitliskā vērtība atbilstoši Finanšu ministrijas ierosinātajiem grozījumiem MK 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām”.
Grozījumi MK noteikumu Nr.292 2.pielikuma „Projektu iesniegumu vērtēšanas kritēriji” 1.13. un 3.7.apakšpunktā nav veikti (t.i., lati nav aizstāti ar euro), jo šajos punktos ietvertie regulējumi ir projekta vērtēšanas kritēriji, atbilstoši kuriem tika sagatavots un attiecīgi arī vērtēts projekta iesniegums projekta atlases procesā. Ņemot vērā, ka papildu atlases netiek plānotas, projektu vērtēšanas kritēriju saglabāšana to aktuālajā redakcijā projektu iesniegumu sagatavošanas un vērtēšanas brīdi nodrošina projektā veikto izmaiņu izsekojamību, kā arī projekta vērtēšanas kritēriju precizēšana pēc projektu iesniegumu atlases beigām ir uzskatāma kā retroaktīva darbība.
Savukārt MK noteikumu Nr.292 1.pielikumā esošā projekta iesnieguma veidlapa ir arī pielikums līgumam par projekta īstenošanu. Tā tiek precizēta atbilstoši izmaiņām projekta īstenošanas nosacījumos, un attiecīgi projekta atbilstība projekta iesniegumu veidlapas formai tiek vērtēta ik reiz, kad tiek izvērtēti grozījumi līgumā par projekta īstenošanu. Turklāt ar 2014.gada 1.janvāri informācija par projekta finansējumu tiks atspoguļota euro.	
3. 	Saistītie politikas ietekmes novērtējumi un pētījumi	MK noteikumu projekts šo jomu neskar.	
4.	Tiesiskā regulējuma mērķis un būtība	MK noteikumu projekta mērķis ir pielāgot MK noteikumus Nr.292 euro ieviešanai, aizstājot tajā latus ar euro (skat. pielikumā normatīvajā aktā ietverto skaitļu pārrēķinu no latiem uz euro).
MK noteikumu projekts paredz aizstāt latus ar euro atbilstoši Euro ieviešana kārtības likuma 6.pantā un 32.panta otrās daļas 2.apakšpunktā paredzētajiem noapaļošanas principiem.
Grozītās tiesību normas euro valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.	
5.	Projekta izstrādē iesaistītās institūcijas	MK noteikumu projekts šo jomu neskar.	
6.	Iemesli, kādēļ netika nodrošināta sabiedrības līdzdalība	Sabiedrības līdzdalība projekta izstrādē netika nodrošināta, jo MK noteikumu projekts nemaina pastāvošo tiesisko regulējumu pēc būtības, bet tikai aizstāj latus ar euro atbilstoši Euro ieviešana kārtības likuma 6.panta un 32.panta otrās daļas 2.apakšpunktā paredzētajiem noapaļošanas principiem.	
7. 	Cita informācija	MK noteikumu projekts tiks virzīts izskatīšanai MK pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.
MK noteikumu projektam ir jābūt apstiprinātam un publicētam oficiālajā izdevumā „Latvijas Vēstnesis” līdz euro ieviešanas dienai.	

II Tiesību akta projekta ietekme uz sabiedrību	
MK noteikumu projekts nerada ietekmi uz sabiedrību, jo nemaina spēkā esošo tiesisko regulējumu pēc būtības.	

III Tiesību akta projekta ietekme uz valsts budžetu un pašvaldību budžetiem	
	(tūkst. latu)	
Rādītāji	2013	Turpmākie trīs gadi	
		2014	2015	2016	
	Saskaņā ar valsts budžetu kārtējam gadam	Izmaiņas kārtējā gadā salīdzinot ar budžetu kārtējam gadam	Izmaiņas salīdzinot ar kārtējo (n) gadu	Izmaiņas salīdzinot ar kārtējo (n) gadu	Izmaiņas salīdzinot ar kārtējo (n) gadu	
1	2	3	4	5	6	
1. Budžeta ieņēmumi:						
1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi						
1.2. valsts speciālais budžets						
1.3. pašvaldību budžets						
2. Budžeta izdevumi:						
2.1. valsts pamatbudžets						
2.2. valsts speciālais budžets						
2.3. pašvaldību budžets 						
3. Finansiālā ietekme:						
3.1. valsts pamatbudžets						
3.2. speciālais budžets						
3.3. pašvaldību budžets 						
4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)	x					
5. Precizēta finansiālā ietekme:	x					
5.1. valsts pamatbudžets						
5.2. speciālais budžets						
5.3. pašvaldību budžets 						
6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):	
6.1. Detalizēts ieņēmumu aprēķins		
6.2. Detalizēts izdevumu aprēķins		
7. Cita informācija	Grozījumu ietekmi (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.	

Anotācijas IV, V, VI un VII sadaļa – MK noteikumu projekts šīs jomas neskar.

Labklājības ministre		I.Viņķele	

12.09.2013. 15:23
911
D.Zvaigzne, 67021660,
Dace.Zvaigzne@lm.gov.lv